Prețurile din piața de echilibrare, scăpate total de sub control
Din cauza existenței unui oligopol în piața de echilibrare din energie, care impune prețuri din ce în ce mai mari, o parte importantă din furnizorii de energie și-ar putea închide porțile în următoarele trei luni, dacă Guvernul, Ministerul Energiei sau autoritatea de reglementare - ANRE - nu vor lua imediat o serie de măsuri menite să atenueze explozia prețurilor din această piață, au susținut reprezentanții Asociației Furnizorilor din Energie din România (AFEER), în cadrul unei întâlniri informale pe care au avut-o ieri cu reprezentanții mass-media.